Diari Oficial de la Generalitat Valenciana


Sumari del DOGV 5320, del 08-08-2006 (2006/9557)

RESOLUCIÓ de 31 de juliol de 2006, del conseller de Relacions Institucionals i Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9557


Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de juliol de 2006, del conseller de Relacions Institucionals i Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió. [2006/9557]  
En virtut de la Resolució de 31 de maig de 2006, del conseller de Relacions Institucionals i Comunicació (DOGV núm. 5.278, de 12 de juny del 2006), es van aprovar les bases reguladores de les ajudes a les xicotetes i mitjanes empreses del sector audiovisual valencià per a la producció de programes seriats de televisió; i es va realitzar la seua convocatòria.  
Les esmentades ajudes disposen d'una consignació pressupostària suficient, i estan dotades amb un import total màxim de tres-cents un mil euros (301.000 €) imputat a l'aplicació pressupostària 05.34.49.326.67.1, codi línia T4028000 del pressupost de la Generalitat per a l'exercici 2006.   
Conforme a la base primera de la convocatòria el nombre d'ajudes que s'adjudicaran serà de dos, per un import màxim de 60.100 euros en el cas de programes de temàtica social i de 240.800 euros, en el cas de programes que fomenten la Comunitat Valenciana i l'esport nàutic, amb motiu de la Copa Amèrica, segons preveu la base quinta de la convocatòria d'ajudes.  
En compliment de la base desena de l'esmentada convocatòria, la corresponent Comissió Avaluadora, en la seua reunió de 26 de juliol de 2006, va procedir a l'examen i valoració de totes les sol·licituds presentades d'acord amb els requisits i criteris establits en l'esmentada resolució. I, en conseqüència, va formular la preceptiva proposta de resolució en els termes reflectits en l'acta de la dita reunió.  
En vista de tot l'anterior i amb subjecció al Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; i a la Llei 38/2003, de 17 de novembre, General de Subvencions; així com de conformitat amb la Resolució de 31 de maig del 2006, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió, i en exercici de les competències que m'atribuïx l'article 2 apartat 2 de la Resolució de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat, resolc:  
Primer  
Adjudicar a Salut en casa V, Producciones Televisivas Mecomlys SL, una ajuda per un import de seixanta mil dos-cents euros (60.200 euros), en concepte d'ajudes per a la realització de programes de televisió de temàtica social, i han obtingut un total de 90 punts en la baremació efectuada per la Comissió Avaluadora prevista en la clàusula novena de la convocatòria d'ajudes.  
Segon  
Adjudicar a 100 Guineas valencianes, Era Visual, PCA SL, una ajuda per un import de dos-cents quranta mil huit-cents euros (240.800 euros), en concepte d'ajudes per a la realització de programes de televisió que contribuïsquen al foment de la Comunitat Valenciana i de l'esport nàutic, amb motiu de la Copa Amèrica, i han obtingut un total de 90 punts en la baremació efectuada per la Comissió Avaluadora prevista en la clàusula novena de la convocatòria d'ajudes.  
Tercer  
Declarar desestimades les restants sol·licituds per haver obtingut una puntuació inferior respecte als projectes beneficiaris.  
Quart  
Les entitats beneficiàries de les presents ajudes queden subjectes al compliment de les obligacions establides en la bases onzena i dotzena de la Resolució de 31 de maig de 2006, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, en virtut dels articles 10 i 46 de la Llei 29/1998, de 13 de juliol, Reguladora de la Jurisdicció contenciosa administrativa. Tot això sense perjuí de la utilització de qualsevol altra via que es considere oportuna.  
València, 31 de juliol de 2006.. El conseller de Relacions Institucionals i Comunicació: Vicente Rambla Momplet.